פוליסיה ז'יטומיר

מועדון כדורגל פוליסיה ז'יטומיר (באוקראינית: Футбольний клуб Полісся Житомир) או בקיצור פוליסיה הוא מועדון כדורגל מהעיר ז'יטומיר שבאוקראינה, המשחק בליגת העל האוקראינית. המועדון נוסד בשנת 1959 והוא מארח את משחקיו באצטדיון צנטרלני שבז'יטומיר המכיל 5,928 מקומות.

 היסטוריה 
 ז'יטומיר בליגות של ברית המועצות 1959 – 1991 
ההיסטוריה של המועדון כמועדון מקצועי מתחילה בשנת 1959. תחת השם אוונהרד ז'יטומיר (Avanhard Zhytomy), עם זאת עוד קודם לכן פעל המועדון באופן חובבני ואף זכה בליגה של מחוז ז'יטומיר בשנת 1958.

בשנת 1960 שינה המועדון את שמו לפוליסיה ז'יטומיר על שם האזור המקומי (Polesie). בשנים הראשונות התנדנד המועדון בין הליגות האוקראיניות בדרג השני והשלישי של ברית המועצות. בשנת 1967 שינה המועדון את שמו לאבטומובילסט ז'יטומיר (Avtomobilist Zhytomyr). ואף זכה בסיום העונה באליפות הליגה האוקראינית השנייה של ברית המועצות שנחשבה לליגה בדרג השלישי בברית המועצות. הזכייה באליפות זיכתה את המועדון בהעפלה לליגה השנייה שם שיחק המועדון שתי עונות ושב לליגה השלישית. בשנת 1972 זכה המועדון בגביע הכדורגל האוקראיני של ברית המועצות לקבוצות בליגת המשנה. ואף הגיע פעם נוספת לגמר בשנת 1974 אך לא זכה בגביע. בשנת 1977 שינה המועדון את שמו לספרטק ז'יטומיר (Spartak Zhytomyr) והמשיך לשחק בליגה בדרג השלישי בברית המועצות. בשנת 1989 חזר המועדון לשם פוליסיה ז'יטומיר, כשבסיום העונה ירד המועדון לליגה בדרג הרביעי בברית המועצות. בעונה לאחר מכן הצליח המועדון לזכות פעם שנייה בגביע הכדורגל האוקראיני של ברית המועצות לקבוצות בליגת המשנה, אך נותר בליגה הרביעית בה שיחק עד התפרקות ברית המועצות ב-1991.

 ז'יטומיר לאחר פירוק ברית המועצות ועד פירוק הקבוצה 1992 – 2006 
לאחר התפרקות ברית המועצות עבר המועדון ז'יטומיר לשחק בליגה האוקראינית הראשונה שהיא ליגת המשנה האוקראינית. אך בסיום העונה ירד לליגה האוקראינית השנייה ושינה את שמו לחימיק ז'יטומיר (Khimik Zhytomyr), את עונת 1922/1993 סיים המועדון במקום השני בליגה ושב לליגת המשנה. לקראת עונת 1997/1998 שב המועדון להיקרא פוליסיה ז'יטומיר. בסיום עונת 1999/2000 לאחר שבע עונות רצופות בליגת המשנה ירד המועדון לליגה השלישית. אך בעונה לאחר מכן זכה באליפות הליגה השלישית ושב לליגת המשנה. בעונת 2001/2002 סיים המועדון במקום הרביעי והעפיל לפלייאוף העלייה לליגת העל אך הפסיד 1−0 לאולקסנדריה ונשאר בליגת המשנה.

במהלך פגרת החורף של עונת 2004/2005 בליגת המשנה הכריז המועדון על חדלות פרעון. ולא שב לשחק במחצית השנייה של העונה כאשר נפסקו ניצחונות טכנים לקבוצות במשחקים שנותרו בעונה מול פוליסיה. אולם בסיום העונה הצליחה הקבוצה להתארגן מחדש ולעונת 2005/2006 באופן פרדוקסלי הוקמו שני מועדונים שנרשמו לליגה האוקראינית השנייה מ.פ.ק. ז'יטומיר (MFK Zhytomyr) שהוקם בתמיכה עירונית במקום מועדון החובבים ארסנל ז'יטומיר, וז'יטצ'י ז'יטומיר (FC Zhytychi Zhytomyr) שהיה מועדון אזורי. אולם במרץ 2006 הפסיק המינהל העירוני את המימון של מ.פ.ק. ז'יטומיר, וב-30 באפריל 2006 הקבוצה פורקה. ז'יטצ'י ז'יטומיר לעומת זאת סיימה במקום ה-8 בליגה, אולם הקבוצה לא הצליחה לחדש את הרישיון שלה לעונה הבאה והמועדון הפסיק להתמוד ברמה המקצעונית.

 התצורה הנוכחית 2016 – הווה 
בנובמבר 2015 הגישה פוליסיה בקשה להשתתף בעונת 2016/2017 בליגה האוקראינית השנייה (שהיא הליגה השלישית באוקראינה), בתחילת 2016 שבה הקבוצה לפעילות תחת השם אמ.אפ.סי. ז'יטומיר (MFC Zhytomyr) בליגה הרביעית באוקראינה ובעונת 2016/2017, שבה לליגה השלישית. כשבמרץ 2017 חזר המועדון לשם פוליסיה ז'יטומיר. המועדון גם אימץ לוגו חדש עם שנת 1959, ובכך טען למורשת של המועדון פוליסיה ז'יטומיר המקורי.

בסיום עונת 2019/2020 שב המועדון לליגה האוקראינית הראשונה לאחר שסיים את העונה במקום השני בליגה. באמצע שנת 2021, נכנס ספונסר חדש לקבוצה, קבוצת BGV השולטת ברשת של חנויות קמעונאיות ברחבי אוקראינה. בעונה לאחר מכן עונת 2021/2022 הקבוצה התמודדה במרכז הטבלה, אך העונה הופסקה בעקבות הפלישה הרוסית לאוקראינה. אולם בעונה לאחר מכן עונת 2022/2023 זכתה פוליסיה באליפות הליגה הראשונה, ועלתה לראשונה בתולדותיה לליגת העל האוקראינית. בעונתה הראשונה בליגת העל האוקראינית עונת 2023/2024, סיימה פוליסיה במקום ה-5 וזכתה בכרטיס למוקדמות הקונפרנס ליג. פוליסיה החלה את דרכה בטורניר בשלב המוקדמות השני, היא פגשה את אולימפיה לובליאנה מסלובניה, אך הפסידה לה פעמיים והודחה.

 אצטדיון 
שמאל|ממוזער|250x250 פיקסלים| אצטדיון צנטרלני המשמש כאצטדיון הכדורגל המרכזי של מחוז ז'יטומיר.
עם הקמתו המחודשת של המועדון מ.פ.ק. ז'יטומיר בשנת 2005 הוא החל לשחק באצטדיון צנטרלני (האצטדיון המרכזי), אולם תוך זמן קצר החלו באצטדיון שיפוצים והמועדון עבר לאצטדיון קולוס הקטן יותר.

בשנת 2017, המועדון עבר באופן זמני לקורוסטן כדי לשחק באצטדיון ספרטק המקומי אשר אושר על ידי התאחדות הכדורגל האוקראינית וליגת הכדורגל המקצועית.

במרץ 2021, חזר המועדון לאצטדיון צנטרלני לאחר 16 שנות בנייה מחדש.

ממוזער| לוגו הקבוצה משנת 2001

 תוצאות במסגרת האירופית 
בכל התוצאות (בית וחוץ) מספר השערים של פוליסיה מוצג ראשון.
עונה תחרות שלב יריבה בית חוץ תוצאה 2024/2025 הקונפרנס ליג שלב המוקדמות השני אולימפיה לובליאנה 1–2 0–2 1–42025/2026הקונפרנס ליגשלב המוקדמות השני סנטה קולומה 1–2 4–1 5–3שלב המוקדמות השלישי פקשי 3–0 1–2 4–2שלב המוקדמות הפלייאוף פיורנטינה 0–3 2–3 2–6

 תארים 
 הליגה האוקראינית הראשונה
 זכייה (1): 2022/2023
 אליפות הליגה האוקראינית השנייה של ברית המועצות
 זכייה (1): 1967
 גביע הכדורגל האוקראיני של ברית המועצות (בין קבוצות ליגות המשנה)
 זכייה (2): 1972, 1990
 ליגת הכדורגל של מחוז ז'יטומיר
 זכייה (1): 1958

 קישורים חיצוניים 



 הערות שוליים 

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-1959
קטגוריה:קבוצות כדורגל ששיחקו בליגה הבכירה באוקראינה
קטגוריה:דפים עם תרגומים שלא נסקרו